Diari Oficial de la Generalitat Valenciana


Sumari del DOGV 5410, del 19-12-2006 (2006/14388)

RESOLUCIÓ de 30 de novembre del 2006, de la Conselleria d'Economia, Hisenda i Ocupació, sobre l'acceptació de la cessió gratuïta de dues parcel·les de 500 i 3.508 m² de superfície, situades a Sant Vicent del Raspeig (Alacant), partida Canastel, realitzada per l'ajuntament del dit municipi a fi de regularitzar la situació patrimonial i ampliar l'institut d'educació secundària .Sant Vicent., així com la cessió a l'ajuntament d'una franja de terreny de 20 m² per a ser destinat a vial.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5410

Data del DOGV
:   19-12-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/14970


Data del document
:   30-11-2006

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Sant Vicent del Raspeig
    * cultura regional
    * propietat immobiliària
    * transmissió de la propietat

RESOLUCIÓ de 30 de novembre del 2006, de la Conselleria d'Economia, Hisenda i Ocupació, sobre l'acceptació de la cessió gratuïta de dues parcel·les de 500 i 3.508 m² de superfície, situades a Sant Vicent del Raspeig (Alacant), partida Canastel, realitzada per l'ajuntament del dit municipi a fi de regularitzar la situació patrimonial i ampliar l'institut d'educació secundària .Sant Vicent., així com la cessió a l'ajuntament d'una franja de terreny de 20 m² per a ser destinat a vial. [2006/14564]  
Entre els immobles transferits a la Generalitat mitjançant Reial Decret 2093/83, de 28 de juliol, sobre traspàs de funcions i servicis de l'administració de l'Estat a la Comunitat Valenciana en matèria d'educació figura l'IB .Sant Vicent. que consta en l'Inventari General de Béns i Drets de la Generalitat Valenciana amb el codi 03/122/002/000 i una superfície de 6.500 m².  
L'Ajuntament de Sant Vicent del Raspeig, per acord adoptat en sessió plenària realitzada el dia 29 d'octubre de 1992, modificat per acord de 26 de maig del 2004, va acordar la cessió gratuïta a la Generalitat de la parcel·la de la seua propietat, de 3.485,50 m² de superfície, que de recent mesurament efectuat pels servicis tècnics municipals té 3.508 m², situada en la partida de Canastel de la dita població, per a ser destinada a l'ampliació del centre educatiu.  
Posteriorment l'Ajuntament de Sant Vicent del Raspeig, en sessió plenària realitzada el dia 29 de maig del 2002, va acordar la cessió gratuïta a la Generalitat, amb la mateixa finalitat, de la parcel·la de la seua propietat, de 500 m² de superfície, situada en la partida de Canastel, de la dita població.  
D'altra banda, l'Ajuntament de Sant Vicent del Raspeig, en relació amb la sol·licitud de la llicència d'obres de l'IES Sant Vicent ha sol·licitat la cessió d'una franja de terreny de 20 m², que dóna al carrer Ibi, que formarà part del carrer esmentat per les noves alineacions.  
Una vegada completada la documentació necessària per a la tramitació de l'expedient i, en concret, retirada per l'ajuntament, mitjançant acord plenari de 26 de maig del 2004, una condició l'acceptació de la qual no resultava possible, per Resolució del sotssecretari de la Conselleria d'Economia, Hisenda i Ocupació de 31 de juliol del 2006 s'ha acordat iniciar actuacions per a acceptar les parcel·les cedides per l'ajuntament i cedir-li, al seu torn, la parcel·la de 20 m² propietat de la Generalitat que forma part de l'àmbit viari, tot això en aplicació de la Llei 14/2003, de Patrimoni de la Generalitat.  
A la vista d'això, en aplicació del que disposen els articles 44, 27.2.c) i 90.6 de la Llei 14/2003, de Patrimoni de la Generalitat, i fent ús de les atribucions conferides per la legislació vigent, resolc  
Primer  
Acceptar la cessió gratuïta de la propietat realitzada per l'Ajuntament de Sant Vicent del Raspeig de les parcel·les següents:  
1. Parcel·la que té 3.508 m² de superfície de recent mesurament segons certificació expedida per l'Ajuntament de Sant Vicent del Raspeig el 23/9/2002, situada en la partida Canastel, que confronta: nord, Adrián Beviá Carbonell; est, terrenys d'Adrián Beviá Carbonell i Ángel Merino Moltó; sud, carretera al sanatori cardiovascular de Sant Vicent del Raspeig; i oest, institut de batxillerat.   
Consta inscrita en el Registre de la Propietat d'Alacant 5 al tom 1661, llibre 437, foli 111, finca 39598, inscripció 1a.   
Referència cadastral: 8771863BM8454O2152EH.   
2. Parcel·la que té 500 m² de superfície, situada en la partida Canastel, que confronta: nord, solar propietat de l'ajuntament; sud, finca segregada i donada a l'Estat per l'ajuntament; est, resta de la finca de què se segrega; i oest, prolongació carrer Lillo Juan.   
Consta inscrita en el Registre de la Propietat d'Alacant 5 al tom 1852, llibre 178, foli 104, finca 11726, inscripció 1a.   
Referència cadastral: 1286244ES4812E4092SF (part).   
Les parcel·les s'accepten lliures de càrregues i gravàmens i al corrent de qualsevol despesa.   
Segon  
Les cessions realitzades per l'Ajuntament de Sant Vicent del Raspeig, s'efectuen amb la condició de destinar les parcel·les a l'ampliació de l'IES .Sant Vicent. i regularització patrimonial de l'immoble i amb subjecció al que establix l'article 111.1 del Reglament de Béns de les Entitats Locals.  
L'ajuntament adquirix els compromisos següents respecte a la totalitat de la parcel·la afectada l'IES:  
1. Dotar la parcel·la dels servicis urbanístics que falten per a l'edifici projectat (connexions o connexions a peu de parcel·la), perquè tinga la condició de solar, en concret:  
 Accés rodat amb pavimentat de calçades i voreres de tots els carrers i vials a què confronta.  
 Abastiment d'aigua i xarxa de hidrants contra incendis. Evacuació d'aigües (pluvials i residuals).  
 Subministrament d'energia elèctrica en baixa o mitjana tensió. Enllumenat públic.  
 Telefonia.  
2. Eliminar qualsevol obstacle, servitud o impediment que puga dificultar el normal desenvolupament de les obres i de tots aquells que es descobrisquen amb posterioritat, en concret:  
 Línia aèria elèctrica d'alta tensió que travessa part de la parcel·la pel seu extrem nord, des d'una torre existent i fins al transformador del carrer Lillo Juan  
 Vessament d'aigües pluvials que des de la parcel·la (urbanitzada i amb ús de vivendes) confrontant per l'est, de la parcel·la per a l'adequació de l'institut, aboca aigües pluvials sobre la parcel·la de l'institut  
 També es compromet a adoptar els projectes necessaris per a la urbanització expressada en el punt anterior i per a l'eliminació de servituds i obstacles expressats en este punt.  
Tercer  
Segregar de la finca registral 12.083, inscrita en el Registre de la Propietat número cinc d'Alacant, al tom 627 general, llibre 192 de Sant Vicent del Raspeig, foli 50, referència cadastral la 6085907VC1460O5738DL, la parcel·la de 20 m² que respon a la descripció següent:  
.Franja de terreny de forma triangular de 20 m² de superfície que confronta al nord, en una franja de 65,48 metres amb la resta de la finca matriu, sud, en una línia de 65,45 metres amb el carrer Ibi, i a l'est, en una línia de 0,59 metres, amb vial..  
Quart  
Desafectar del servici educatiu, i cedir a l'Ajuntament de Sant Vicent del Raspeig la parcel·la descrita en el punt anterior per a ser destinat a vials, i complir amb això el requeriment efectuat en relació amb la llicència d'obres de l'IES Sant Vicent (carrer Lillo Juan i carrer Ibi, exp. d'obres 136/2002).  
Cinqué  
Les parcel·les acceptades s'hauran d'incorporar a l'Inventari General de Béns i Drets de la Generalitat en concepte de bé de domini públic afecte al servici educatiu i adscrit a la Conselleria de Cultura, Educació i Esport, a la qual corresponen les competències demanials sobre estos, inclosa l'administració, defensa i conservació, regularitzar l'immoble inventariat amb el codi 03/112/002 i inscriure's a nom de la Generalitat en el Registre de la Propietat.  
Sisé  
Notificar la present resolució a l'ajuntament cedent i procedir a la seua publicació en el Diari Oficial de la Generalitat, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat Valenciana.  
València, 30 de novembre de 2006.. El conseller d'Economia, Hisenda i Ocupació: Gerardo Camps Devesa.